stanford-oval/wikipedia huggingface dataset:
נפתלי משכיל לאיתן
ספרי אברהם דב בער פלאם

החל בשנת תרל"ב (1871) הוציא לאור את ספריו של הדרשן אברהם דב בער פלאם, והמשיך בכך גם לאחר מותו של פלאם בשנת תרל"ו (סביבות 1876). הדפסת ספרים אלו נעשתה בכספו של נפתלי משכיל לאיתן שקנה לצמיתות את הזכויות על החיבורים.
שמן המור, ספר על בריאת העולם, תורה מן השמים והשגחה פרטית, מאת אברהם דב פלאם, ורשה: דפוס יצחק גולדמן, תרל"ב 1871; ושוב ורשה: דפוס לבּנזון, תר"ן 1890.
כוכב מיעקב, ביאורים ופירושים על פי סדר ההפטרות של פרשות השבוע בעריכת אברהם דב פלאם על פי המגיד מדובנא, ורשה: דפוס גולדמן, תרל"ב 1871. (בחיבור זה הביא פלאם כמה וכמה פירושים מקוריים מאת נפתלי משכיל לאיתן וגם פירוש אחד מאת בנו, אברהם משכיל לאיתן).
עין המים, דברי הספד על אב-בית-הדין של ורשה מאת אברהם דב פלאם, לובלין: דפוס הרשנהורן ושניידמסר, תרל"ג 1872.
אֹהל יעקב, ביאורים ומְשָלִים בעריכה משותפת של נפתלי משכיל לאיתן עם אברהם דב פלאם, על פי המגיד מדובנא, ורשה: דפוס יצחק גולדמן, תרל"ד 1874.
ספר המדות, על התנהגות מוסרית, בעריכת אברהם דב פלאם על פי כתבי המגיד מדובנא, ורשה: דפוס יצחק גולדמן, תרל"ה 1875.
דבר אליהו, ביאור לספר איוב בעריכת אברהם דב פלאם על פי דברי הגאון מווילנה, וילנה: דפוס פין-רוזנקרנץ-שריפטזצר, תרל"ה 1875. במהדורה זו (שבמקורה יצאה עשרים שנה קודם, בשנת תרי"א) נוספו מאמרי הגאון מווילנא ממקורות נוספים שנשלחו אל פלאם, ונמצאו אוסף המכתבים שבעזבונו.
לקריאה נוספת

'תולדות נפתלי משכיל לאיתן', בתוך: ישראל חיים זגורודסקי ונחום סוקולוב (עורכים), ספר זכרון לסופרי ישראל החיים אתנו כיום, ורשה: מאיר יחיאל האלטער, תרמ"ט 1889, עמ' 153–156. (תולדותיו שנכתבו בידי עצמו)
צבי הרכבי, לחקר משפחות: א) משפחת משכיל-לאיתן, ב) משפחת הרכבי. מוצאיהן, תולדותיהן, אישיהן ..., ירושלים: הוצאת הספרים הארץ ישראלית, תשי"ג. (הספר, באתר היברובוקס)
שלמה אבן-שושן (עורך), מינסק עיר ואם, כרך א', תל אביב: ארגון יוצאי מינסק ובנותיה בישראל: הקיבוץ המאוחד; לוחמי הגטאות: בית לוחמי הגיטאות ע"ש יצחק קצנלסון, תשל"ה, עמ' 102–104, 182, 186, 240, 251, 351, 485. (ספר יזכור לקהילת מינסק, בספריית העיר ניו יורק)
ברוך אפשטיין, מקור ברוך, דפוס רוֹם, וילנה תרפ"ח 1928, חלק רביעי, פרק ל"ח עמ' 1711–1718; 1724-1726; 1730; 1751.
יעקב בן יוסף, חולם ולוחם, תל אביב: [חמו"ל], תשמ"ב 1982, עמ' 10–11. (ביוגרפיה של פרופ' אברהם יצחק כ"ץ, בנו של הרב ראובן כץ ונינו של אחיו של משכיל לאיתן, אהרן).
אברהם בן נפתלי משכיל לאיתן, ציון לנפש נפתלי משכיל לאיתן, באתר "בוך בינדר".
הערות שוליים

↑  ענף אחד של צאצאי משפחה זו נוהג לכתוב את השם כפי שהיו הוגים אותו אבות המשפחה הראשונים (שהיו הוגים את המילים העבריות בהגייה האשכנזית): מסכילייסון, משכילייסון, מסקילייסון. ענף אחר כותב את השם באיות העברי המקורי: משכיל לאיתן. יש מבני המשפחה - בעיקר ברוסיה - אשר מבטאים וכותבים את שם המשפחה בשי"ן ימנית: משקילייסון, Машкелейсон, Машкиллейсон, Mashkelleyson, Mashkilleyson.
↑  'תולדות נפתלי משכיל לאיתן', בתוך: ישראל חיים זגורודסקי ונחום סוקולוב (עורכים), ספר זכרון לסופרי ישראל החיים אתנו כיום, ורשה: מאיר יחיאל האלטער, תרמ"ט 1889, עמ' 153-156.
↑  בהיותו בן 17 כתב דרמה על סיפור מגילת אסתר בהשראת המחזה 'שלום אסתר' של מאיר לטריס. ככל הידוע, דרמה זו לא נדפסה מעולם.
↑  ראו מודעה לדוגמה: נפתלי משכיל לאיתן., לקרוב ולרחוק!, המליץ, 3 ביוני 1888.
↑  מגיד דבר ליעקב, הודעה על הדפסת חלק שני ושלישי של "סדר הדורות", הוספה לעיתון הצפירה, 3 בפברואר 1881.
↑  השתתף בניסוח מכתב בקשת עזרה למושבות ראשון לציון, שמרון (לימים נקראה זכרון יעקב) וראש פינה. המכתב נשלח בשם 'חובבי ציון' במינסק אל הברון רוטשילד היושב בפריז. על כך במאמרו של שמואל לייב ציטרון, 'מימי דמדומי רעיון ישוב ארץ-ישראל' (1912), בתוך: אנשים וסופרים, וילנה: ש. שרברק, 1922, בפרויקט בן-יהודה.
↑  נטע צבי סג"ל האמבורגער, חשבון בית מושב זקנים, פעה"ק ירושלם תובב"א: מאורחים שבקרו את הבית בהיותם בירושלם, חבצלת, טור 6, 6 בנובמבר 1891.
↑  חשבון הכנסה והוצאה מהת"ת דעיה"ק יפו ת"ו, חבצלת, טור 2, 13 בנובמבר 1891.
↑  קיץ 1891, קיץ 1892, קיץ 1893 (הנני נוסע לאה"ק, המליץ, 20 ביוני 1893), קיץ 1894 (אתרוגים לולבים והדסים!, המליץ, 25 ביולי 1894).
1 2  מסחר האתרוגים, המליץ, 8 באוגוסט 1898.
↑  שחקן הבייסבול האמריקני, טום (תומאס) מַשְׂכִּילֵיְסוֹן - משכיל לאיתן, באתר בוך בינדר, ‏יום רביעי, 4 בנובמבר 2015
↑  בתולדותיו שבספר זכרון, עמ' 153 צוין בפירוש שקדמו לו ארבעה ילדים, אך שמו של אח/אחות זו לא נזכר בשום מקום. אולי מת בילדותו ולכן אינו נזכר יותר.
↑  עם מותו: חיים בנימין בן שבתי נאטקין, חדשות שונות |. שומיאטץ, הצפירה, טור 2, 10 ביוני 1878.
↑  מסכּילייסון פרסם את ביאורו תחת הכינוי אֶבֶן שְלֵמָה, אולם שמו האמיתי מופיע בתחתית עמוד השער בשפה הרוסית.
↑  מודעה מאת בנו עם הופעת הספר: מזמור לאיתן, הצפירה, 19 באוגוסט 1898.
| --- | --- |
בקרת זהויות :  NLI: 987007502661405171  PLWABN: 9810647542205606  GND: 1013003535  ISNI: 0000 0001 2024 8407  LCCN: nr91044565  NLA: 35974490  NTA: 300319525  SUDOC: 280011180  Trove: 1169608  VIAF: 44158034   WorldCat (עם VIAF): 44158034
סופר דוש

| --- | --- |

 נתונים כלליים
 סוג:  חברה פרטית
 מוטו:  "כל בת ים דוש"
 מייסדים:  אברהם דוש
 תקופת הפעילות:  1988–הווה (כ־37 שנים)
 בעלות:  פז   (פרשמרקט)
 מוצרים עיקריים:  שיווק קמעונאי
 
סמליל החברה הישן
סופר דוֹש היא רשת מרכולים הפועלת בבת ים וחולון.
הרשת הוקמה על ידי האחים דוש. המרכול הראשון של הרשת נפתח באוגוסט 1988 בשדרות העצמאות. בינואר 2004 נפתח מרכול גדול נוסף בקניון בת ים. בפברואר 2006 נפתח סניף שלישי בקניון בת-ימון. ב-2011 נפתח סניף מחודש והגדול ביותר של הרשת בקניון בת ים במקום הסניף הקודם. ב-2014 נפתח סניף למגזר החרדי שנקרא "סופר דוש מהדרין".
ב-2005, לאחר אישור הממונה על ההגבלים העסקיים, נכנסו הרשתות הפרטיות "מחסני השוק", "מחסני להב", "סופר דוש", "ויקטורי", "ח. כהן סיטונאות מזון", "רמי לוי שיווק השיקמה" להסדר במסגרתו הקימו במשותף חברה בשם הרשת הרביעית בע״מ לשם הקמת מותג פרטי בשם "המותג" וזאת על מנת להתמודד מול המותגים הפרטיים של הרשתות הגדולות "שופרסל" ו"קואופ הריבוע הכחול" (כיום מגה).
בפברואר 2013 נפסק במסגרת הסדר פשרה כי הרשת תשלם פיצויים בסכום של 850 אלף ש"ח לעשרות בני נוער שהועסקו אצל קבלני משלוחים עצמאים שנשכרו על ידה כשליחים ללא שכר. רשת "סופר דוש" ובעליה, עזרא דוש, הועמדו לדין והורשעו בעסקת טיעון בעבירה של הפרת אמונים לאחר שהואשמו במתן שוחד, בגין כספים שהלוו לראש עיריית בת ים, שלמה לחיאני. על רשת "סופר דוש" הוטל קנס של 75,000 ש"ח.
ביולי 2015 נמכרה רשת "סופר דוש" לאחים שלומי ויוסי עמר, בעלי רשת "פרשמרקט". במהלך חודש אוגוסט בוטלה עסקת המכירה בהסכמה. ביולי 2019 הוסכם שוב על מכירת "סופר דוש" ל"פרשמרקט", תמורת 138 מיליון ש"ח.
בשנת 2019 נפתח סניף ראשון של הרשת מחוץ לבת ים אשר ממוקם בשכונת קריית רבין בחולון.
הערות שוליים

↑  החלטה בדבר מתן פטור בתנאים מאישור הסדר כובל, באתר רשות ההגבלים העסקיים
↑  ניצחון לנערי "סופר דוש": פיצוי של 850 אלף שקלים, באתר ‏מאקו‏, 24 בפברואר 2013
↑  ת"פ (ת"א) 8044-10-13 מדינת ישראל נגד עזרא דוש ואחרים, ניתן ב-18 במאי 2015
זוהר שחר לוי, פרשת שלומי לחיאני: חודשיים עבודות שירות לעזרא דוש על הפרת אמונים, באתר כלכליסט, 18 במאי 2015
↑   עדי דברת-מזריץ, רשת הסופרמרקטים המצליחה סופר דוש נמכרה תמורת כ-180 מיליון שקל, באתר TheMarker‏, 28 ביולי 2015
↑  נורית קדוש, פרשמרקט רכשה את סופר דוש ב-138 מיליון שקל, באתר כלכליסט, 16 ביולי 2019
קלווין רמזי

קלווין ויליאם רמזי (באנגלית: Calvin William Ramsay; נולד ב-31 ביולי 2003) הוא כדורגלן סקוטי המשחק בעמדת המגן הימני בקילמרנוק  ובנבחרת סקוטלנד.
קריירה

רמזי נולד באברדין, וגדל במחלקת הנוער של קבוצת הכדורגל המקומית. במרץ 2020 ערך את הופעת הבכורה שלו בקבוצה הבוגרת, במשחק הליגה הסקוטית נגד דנדי יונייטד.
ביולי 2021 ערך את הופעת הבכורה שלו במסגרת אירופית, כששיחק בניצחון קבוצתו 5–1 על BK האקן השוודית במסגרת מוקדמות הקונפרנס ליג, ואף בישל את השער הראשון במשחק.
בתום עונת 2021/2022 זכה בתואר "השחקן הסקוטי הצעיר" של העונה.
ב-19 ביוני 2022 חתם בליברפול תמורת 4.2 מיליון אירו.
בנובמבר 2022 זומן לראשונה לסגל נבחרת סקוטלנד הבוגרת. הוא ערך את הופעת הבכורה שלו במדיה במשחק הידידות מול טורקיה.
תארים

ליברפול
מגן הקהילה: 2022
הערות שוליים

↑  Calvin Ramsay's future looks bright as he celebrates Young Player prize, SFWA (באנגלית אמריקאית)
↑  "Liverpool sign Aberdeen defender Ramsay for £4.2m". BBC Sport (באנגלית בריטית). נבדק ב-2022-06-19.
גילוי מוקדם

ערך זה עוסק בהליך רפואי שמטרתו לגלות מחלה בשלבים מוקדמים שלה. אם התכוונתם להליך קדם משפטי, בו הצדדים נדרשים לגלות זה לזה פרטים מהותיים הנוגעים למשפט, ראו .
ברפואה מונעת, גילוי מוקדם הוא מניעה שניונית של מחלות - הליך שמטרתו לגלות מחלה או גורם סיכון בשלבים מוקדמים שלהם, כשנזקיהם עדיין אינם גלויים, על מנת לטפל בהם בשלב מוקדם ככל האפשר ולשנות את מהלך המחלה.
לגילוי מוקדם משמשות בדיקות רפואיות שגרתיות (בדיקות דם, מדידת לחץ דם, הדמיה וכדומה), וכן בדיקות ממוקדות באנשים שבהם החשש למחלה מסוימת גדול יותר. מבחינת הרפואה המונעת, גילוי מוקדם בא לאחר מניעה ראשונית - הפחתת החשיפה לגורמי סיכון, או יצירת חסינות כלפיהם, באמצעות אימוץ אורח חיים בריא, חיסונים, טיפול תרופתי מונע וכדומה, ולפני מניעה שלישונית - התערבות לאחר הופעת המחלה לשם הפחתת הסיבוכים וצמצום השלכותיה של מחלה מפושטת.
גילוי מוקדם בהיריון

פרק זה לוקה בחסר. אנא תרמו לוויקיפדיה ו.
גילוי מוקדם ביילודים

פרק זה לוקה בחסר. אנא תרמו לוויקיפדיה ו.
מחלת הסרטן

לגילוי מוקדם תפקיד מרכזי במאבק במחלת הסרטן - אחוזי הריפוי של סרטן שהתגלה בשלב התחלתי הם גבוהים, בעוד סרטן שהתגלה בשלבים מאוחרים בדרך כלל אינו ניתן לריפוי, ועלול להוביל למוות. עם זאת, לסקירות המיועדות לגילוי מוקדם של סרטן יש גם סיכונים לנזק. לשם גילוי מוקדם משמשות בדיקות אחדות:
ממוגרפיה - בדיקה המשתמשת בקרני רנטגן ומיועדת לזיהוי ואיבחון מוקדם של רקמות חשודות באזור החזה, לאיתור של סרטן השד. על פי מאמר משנת 2023, בדיקת סקירה זו איננה מביאה כנראה להארכת חיים.
בדיקה עצמית לגילוי סרטן השד - בבדיקה יש לחפש סימנים חשודים המעידים על אפשרות של התפתחות סרטנית. סימנים אלה כוללים שינוי צורה באחד מהשדיים, הופעת גומות או בליטות, הופעת כלי דם, תזוזת הפטמה או הפרשות ממנה. בנוסף, על ידי מישוש ניתן לחוש בגושים בשד או בבית השחי.
קולונוסקופיה ובדיקת דם סמוי בצואה, לגילוי מוקדם של סרטן המעי הגס. על פי מאמר משנת 2023, בדיקת דם סמוי בצואה וקולונוסקופיה אינן מביאות כנראה להארכת חיים, ובדיקת סיגמואידוסקופיה מביאה להארכת חיים ממוצעת של כ-3 חודשים.
סריקה ויזואלית יסודית של העור, לאיתור שומות וסימנים חריגים על העור, העשויים להעיד על חשש לסרטן העור. בניגוד למרבית הבדיקות, המצריכות מכשור רפואי, בדיקה זו יכול אדם לבצע בעצמו. בין הסימנים מעוררי החשד: הופעת נקודת חן חדשה (כתם שטוח או גבשושית) ההולכת וגדלה בהתמדה, שינוי בגודל בצבע ובצורה של שומה או של נקודת חן קיימת, פצע שלא נרפא. אם סימנים אלה מופיעים, יש לגשת לבדיקה של רופא עור.
בדיקת דם שתגלה סרטן, שנים לפני התפרצותו.
מדענים מקליבלנד קליניק באוהיו פיתחו בדיקת דם שתאפשר גילוי מוקדם של סרטן. מחברי המחקר טוענים שבבדיקה שערכו בקרב 1600 בני אדם, הצליחו לזהות כ-90% סמנים גנטיים של סרטן מכמה סוגים
הערות שוליים

↑  Michael Bretthauer, Paulina Wieszczy, Magnus Løberg, Michal F. Kaminski, Tarjei Fiskergård Werner, Lise M. Helsingen, Yuichi Mori, Øyvind Holme, Hans-Olov Adami, Mette Kalager, Estimated Lifetime Gained With Cancer Screening Tests: A Meta-Analysis of Randomized Clinical Trials, JAMA internal medicine 183, 2023-11-01, עמ' 1196–1203 doi: 10.1001/jamainternmed.2023.3798 (באנגלית)
↑  H. Gilbert Welch, Tanujit Dey, Testing Whether Cancer Screening Saves Lives: Implications for Randomized Clinical Trials of Multicancer Screening, JAMA internal medicine, 2023-08-28 doi: 10.1001/jamainternmed.2023.3781 (באנגלית)
1 2  Michael Bretthauer, Paulina Wieszczy, Magnus Løberg, Michal F. Kaminski, Tarjei Fiskergård Werner, Lise M. Helsingen, Yuichi Mori, Øyvind Holme, Hans-Olov Adami, Mette Kalager, Estimated Lifetime Gained With Cancer Screening Tests: A Meta-Analysis of Randomized Clinical Trials, JAMA internal medicine, 2023-08-28, עמ' e233798 doi: 10.1001/jamainternmed.2023.3798 (באנגלית)
↑  אילן גטניו, פריצת דרך: בדיקת דם תגלה סרטן..., באתר ישראל היום, 3 ביוני 2018
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תוספת משך חיים שהושגה באמצעות בדיקות סקר סרטן: מטה-אנליזה של ניסויים קליניים מבוקרי הקצאה אקראית. הקוים הדקים מייצגים את מרווח הביטחון הסטטיסטי של 95%.
לילי שרון

| --- | --- |

לילי  שרון, 1984
 לידה:  7 במרץ 1937 רומניה בראשוב, ממלכת רומניה
 פטירה:  25 במרץ 2000 (בגיל 63) ישראל תל אביב-יפו, ישראל
 שם לידה:  לילי צימרמן
 מדינה:  ישראל ישראל
 מקום קבורה:  ישראל גבעת הכלניות, ישראל
 תאריך עלייה:  1947
 בן זוג:  אריאל שרון (1963 - 2000)
לילי ואריק שרון בניו יורק, 1974
לילי שרון (לבית צימרמן; 7 במרץ 1937 – 25 במרץ 2000) הייתה רעייתו השנייה של אריאל שרון, אלוף בצה"ל, שר בממשלות ישראל, ולימים ראש ממשלת ישראל ה-11.
ביוגרפיה

לילי צימרמן נולדה בבראשוב שברומניה, אחת מששת ילדיהם של יקותיאל יהודה (לאופולד) צימרמן ויהודית (אידה) לבית כהנא. אורח החיים בביתם היה דתי. בשנת 1947 עלתה לארץ ישראל יחד עם שלושה מאחיה, והחלה ללמוד בכפר הנוער מוסינזון בשרון. הוריה עלו בשלב מאוחר יותר.
את אריאל שרון, אז קצין זוטר בצה"ל, הכירה לילי לראשונה בשנת 1949 בערך כבן זוגה של אחותה הבכורה מרגלית (גלי). עם התקרב מועד גיוסה של לילי לצה"ל, ביקשו הוריה הדתיים שלא תתגייס, אך היא חשה מחויבות להתגייס, ואכן עשתה כך. את שירותה בצה"ל עשתה בחטיבת הצנחנים, שם שימש שרון (שבינתיים נישא למרגלית) כמפקד גדוד.
עם שחרורה מצה"ל עברה לתל אביב, שם למדה ציור במכון אבני. כל חייה חיבבה מוזיקה ואמנות ואף הייתה פוליגלוטית.
במאי 1962 נהרגה אחותה מרגלית שרון בתאונת דרכים, ולילי נרתמה לסייע לשרון האלמן ולבנו בן ה-5 גור שהתגוררו בצהלה. שהותה הקרובה של לילי בביתו של שרון הביאה להתפתחות מערכת יחסים זוגית בין השניים, אשר נישאו בשנת 1963. הרב בחתונתם היה שלמה גורן. עם נישואיה לאריאל שרון, הפסיקה לילי את לימודיה במכון אבני, והחלה לעבוד במחלקה לזיהוי פלילי במשטרת ישראל בתור קצינת מודיעין.
עם לידת בנם המשותף הבכור עמרי באוגוסט 1964, עזבה לילי את עבודתה במשטרה. באותה שנה מונה אריאל שרון לראש מטה פיקוד הצפון, והמשפחה עקרה לנהלל. כעבור שנתיים שבה משפחת שרון לצהלה, שם נולד הבן השני גלעד בנובמבר 1966. באוקטובר 1967 נהרג בנו של שרון מנישואיו למרגלית, גור בן ה-11 מפליטת כדור שירה חברו, בעת ששיחקו ברובה ישן ששרון קישט בו את ביתו.
בראשית 1970 מונה שרון לאלוף פיקוד הדרום והמשפחה עברה לבאר שבע. באוקטובר 1973, במהלך מלחמת יום הכיפורים, שב לשרת בצה"ל כמפקד אוגדת המילואים 143. זמן קצר לאחר המלחמה נערכו הבחירות לכנסת השמינית ושרון נבחר לחבר כנסת מטעם הליכוד. מעט לפני שחרורו מצה"ל, רכשו בני הזוג נחלה בחוות שקמים, שם הקימו את ביתם.
מאז כניסתו לפוליטיקה, ייעצה לילי לבעלה. היא הצטרפה לנסיעותיו ברחבי העולם, להופעותיו בתקשורת, ונהגה להתבטא באופן ציבורי בנושאים פוליטיים. בראיון לשרית ישי לוי בספטמבר 1988 אמרה: ”אם כבר להיות צל של מישהו, אז רק של אריק. חוץ מזה, אני לא רואה את עצמי כצל שלו. אני רואה את עצמי משלימה אותו. זה הכיף שלי, זו ההנאה שלי. שאני אחפש את עצמי? מצאתי את עצמי מזמן, לצדו של אריק. אני אשתו פול טיים ג'וב.”
בפברואר 1999 אובחנה כחולה במחלת הסרטן. היא נפטרה ב-25 במרץ 2000 בבית החולים תל השומר בגיל 63, פחות משנה לפני הבחירות המיוחדות לראשות הממשלה, בהן נבחר אריאל שרון לראש ממשלת ישראל ה-11. עם פטירתה נאמרו עליה הספדים מהימין ומהשמאל הפוליטי.
לילי שרון נקברה בגבעת הכלניות המשקיפה על חוות שקמים, ולימים נקבר לצדה גם בעלה (למרות שהיה זכאי לקבורה בחלקת גדולי האומה). על שמה נקרא פארק לילי שרון למרגלות תל עכו.
לקריאה נוספת

האישה שאיתו: חייהן הפרטיים והציבוריים של נשות ראשי הממשלה בישראל, תל אביב-יפו: מטר - הוצאה לאור, 2010. לילי שרון, עמ' 243–258.
הערות שוליים

1 2 3 4 5  אילן בן עמי, האישה שאיתו, מטר, 2010
↑  גלעד שרון, שרון: חייו של מנהיג, מטר, 2011, עמ' 316-317
↑  גלעד שרון, שרון: חייו של מנהיג, מטר, 2011, עמ' 316
↑  חנה קלדרון, קודם כל אשתו, באתר חדשות, ‏5 באפריל 1985
↑  מנחם שיזף, שרון המריא לביקור מסתורי בפריז ומשם לארצות הברית, באתר חדשות, ‏21 ביולי 1988
↑  גלעד שרון, שרון: חייו של מנהיג, מטר, 2011, עמ' 231, 316, 340
↑  גלעד שרון, שרון: חייו של מנהיג, מטר, 2011, עמ' 318
↑  יאיר פידל, אורן כהן, יוסי ורטר, עתי"ם, היום חנוכת הבית של שרון: הסוחרים הערביים ישבתו, באתר חדשות, ‏15 בדצמבר 1987
↑  נילי שחק-בופמן, הנהגים צעקו: כל הכבוד, באתר חדשות, ‏13 במרץ 1984
↑  שרית ישי לוי, לילי שרון. ביתו החם, באתר חדשות, ‏11 בספטמבר 1988
1 2  הלווית לילי שרון תיערך ב-15:00 בחוות שיקמים, באתר וואלה, ‏26 במרץ 2000
| --- | --- |
בקרת זהויות :  NLI: 987007423618205171  GND: 1336610042  VIAF: 519149066696365601611   WorldCat (עם VIAF): 519149066696365601611
דלקת מעי מקלוסטרידיואידס דיפיצילה

| --- | --- |

דלקת מעי עם קרום מדומה, אחת הצורות הקשות של דלקת מעי מקלוסטרידיואידס דיפיצילה
 תחום:  מחלות זיהומיות
 גורם:  Clostridium difficile 
 תסמינים:  חום, כאב בטן, גירוד, צהבת, דיספפסיה, עצירות, הקאה, בחילה, שלשול, צרבת 
 טיפול:  ואנקומיצין  מטרונידזול  bacitracin a  colestipol  colestyramine  colesevelam  fidaxomicin 
 קישורים ומאגרי מידע
 InfoMed:  הערך קלוסטרידיואידס דיפיציל, באתר InfoMed
 eMedicine:  article/186458 
 MeSH:  D004761
 סיווגים
 ICD-10:  A04.7
 
דַּלֶּקֶת מְעִי מִקְּלוֹסְטְרִידְיוֹאִידֶס דִיפִיצִילֶה היא מחלה זיהומית הפוגעת במעי הגס אשר נגרמת מהחיידק Clostridioides difficile. המחלה נרכשת לרוב לאחר טיפול אנטיביוטי אשר מביא לשינוי באוכלוסיית החיידקים המאכלסת באופן טבעי את המעי הגס, ועל כן היא נפוצה בבתי חולים ובמוסדות סיעודיים. החיידק המשגשג לאחר הטיפול האנטיביוטי מפריש רעלנים, ואלה גורמים לדלקת במעי הגס, שמתבטאת בשלשולים, מימיים לרוב, חום וכאב בטן, אך עלולה גם להסתבך עד כדי הופעת קרום מדומה או התרחבות ניכרת של המעי הגס כביטוי של דלקת דוהרת. הטיפול מתבסס על הפסקת הטיפול האנטיביוטי שניתן טרם הופעת המחלה ועל מתן אנטיביוטיקה הממוקדת לטיפול בזיהום.
בספרות הרפואית ניתן למצוא שמות נוספים לתיאור המחלה: זיהום בקלוסטרידיואידס דיפיצילה (Clostridioides difficile infection, ובראשי תיבות CDI) ושלשול הנקשר בקלוסטרידיואידס דיפיצילה (Clostridioides difficile associated diarrhea, ובראשי תיבות CDAD), המתארים את הקשר האטיולוגי לחיידק, וכן דלקת מעי של קרום מדומה (Pseudomembranous colitis) המתאר תמונה קלינית פתולוגית אשר קלוסטרידיואידס דיפיצילה הוא המחולל העיקרי שלה.
אפידמיולוגיה

בעוד שתיאורים ראשונים של דלקת מעי עם קרום מדומה הופיעו בספרות הרפואית החל משנת 1893, והחיידק Clostridioides difficile זוהה לראשונה ב-1935, הקשר בין השניים הוכח רק בשנות ה-70 של המאה ה-20. השימוש ההולך וגובר באנטיביוטיקה במחצית השנייה של המאה ה-20 הביא לעלייה בשכיחות של שלשולים ודלקת מעי עם קרום מדומה, ובעשור הראשון של המאה ה-21 חלה עלייה משמעותית בהיארעות של דלקת מעי מקלוסטרידיואידס דיפיצילה, עם התפרצויות באמריקה הצפונית ובאירופה, כתוצאה מהתפתחות של זן אלים יותר של החיידק.
בשנת 2011 נאמד שיעור היארעות מקרי הזיהום בקלוסטרידיואידס דיפיצילה בארצות הברית ב-147.2 ל-100,000 איש, עם תחלואה הנאמדת ב-453,000 מקרים בשנה זו. פילוח לפי גיל, מין וגזע הראה היארעות גבוהה פי 8.7 בקרב מבוגרים מעל גיל 65, פי 1.3 בנשים ופי 1.7 בלבנים, והתמותה שיוחסה לזיהום נאמדה בכ-15,000 מקרי תמותה. בישראל, דו"ח של היחידה למניעת זיהומים במשרד הבריאות טען כי בשנת 2011 נדבקו בחיידק 2,120 מאושפזים, שיעור של 43.9 זיהומים לכל מאה אלף ימי אשפוז.
אטיולוגיה > החיידק

Clostridioides difficile הוא מתג גראם-חיובי אל-אווירני אובליגטורי יוצר נבגים, הנפוץ בטבע, בפרט בקרקע, וגם במקורות מים, בבעלי חיים ובסביבת בתי חולים ומוסדות רפואיים. כ-3% מהאוכלוסייה הבוגרת נושאים את החיידק באופן שאינו גורם למחלה, ובקרב ילדים שיעור הנשאות מגיע ל-66%. כאשר החיידק משגשג במעי הגס הוא מייצר רעלנים הגורמים לנזק לאפיתל הרירית במעי ומשרים תגובה דלקתית. בעשור הראשון של המאה ה-21 התגלה זן אלים יותר, עמיד לפלואורוקינולונים, המפריש במידה רבה יותר את הרעלנים של החיידק. זן זה נקרא NAP1/BI/027 על בסיס שיטות אפיון מולקולריות שונות.
אטיולוגיה > גורמי סיכון

טיפול אנטיביוטי הוא גורם הסיכון הנקשר ביותר לזיהום בקלוסטרידיואידס דיפיצילה, וזיהום בקלוסטרידיואידס דיפיצילה הוא הסיבה השכיחה ביותר – כ-20% מהמקרים – לשלשול הקשור בטיפול אנטיביוטי. סוגי האנטיביוטיקה הראשונים שנקשרו בזיהום זה היו קלינדמיצין אמפיצילין וקבוצת הצפלוספורינים. בהמשך גם נמצא קשר לטיפול בפלואורוקינולונים. סוגי אנטיביוטיקה המכילים מעכבי בטא לקטמאז נמצאו בסיכון נמוך משמעותית. יחד עם זאת, כל סוגי האנטביוטיקה נמצאו קשורים בהתפתחות זיהום בקלוסטרידיואידס דיפיצילה, לרבות מטרונידזול וואנקומיצין, שמשמשות לטיפול בזיהום זה. ישנם תיאורי מקרה נדירים של זיהום בחיידק מבלי שימוש קודם באנטיביוטיקה.
כאמור, גיל מבוגר הוא גורם סיכון להתפתחות דלקת מעי מקלוסטרידיואידס דיפיצילה, עם סיכון של למעלה מפי 8 בקרב מבוגרים מעל גיל 65. גיל מבוגר אינו רק גורם סיכון להיארעות גבוהה יותר, אלא גם לחומרה קשה יותר של דלקת. הסיבות לסיכון המוגבר אינן ברורות לאשורן, אך ייתכן כי התחלואה הנלווית המוגברת, וכפועל יוצא אשפוזים חוזרים, בקרב קשישים והיחלשותה של מערכת החיסון בגיל המבוגר ממלאים בכך תפקיד.
טיפול תרופתי להפחתת חומציות בקיבה, באמצעות מעכבי משאבות פרוטונים או נוגדי קולטן H2, נקשר בסיכון מוגבר של פי 1.6 לשלשול הקשור בקלוסטרידיואידס דיפיצילה. הוצע כי אחת הסיבות לסיכון המוגבר היא שהפחתת החומציות מורידה ממידת העקה ומעודדת את הפיכת הנבגים לפעילים, וכי ריכוז גבוה של מלחי מרה לא מצומדים, כפי שקורה בעת שגשוג חיידקי במעיים, אשר אחד הגורמים לו הוא צריכת מעכבי משאבות פרוטונים, אף הוא מעודד את הפיכתם לפעילים.
גורמי סיכון נוספים שנמצאו להתפתחות דלקת מעי מקלוסטרידיואידס דיפיצילה הם אשפוז בטווח זמן של מספר חודשים טרם רכישת הזיהום, טיפול כימותרפי, מחלות מעי דלקתיות והשמנה.
פתוגנזה > העברה

כאמור, החיידק נפוץ בטבע, בעיקר בקרקע, ובעת חשיפה לתנאי עקה, דוגמת חמצן, יוצר נבגים. אולם, ההעברה של החיידק בין בני אדם מתבצעת באופן צואתי-פומי, מאחר שנבגים שמקורם בצואה של אדם הנושא את החיידק במעיו, נשארים עמידים בסביבה שבה שהה אדם זה, והדבר מוביל לכך שאחרים אשר באו במגע עמו או עם סביבתו עלולים לשאת בעצמם את נבגי החיידק ולהעבירם הלאה. מגע של ידיים הנושאות נבגים עם מזון מביא את הנבגים למערכת העיכול. הנבגים שורדים את תנאי הקיבה החומציים ועוברים למעי, שם הם מתיישבים ונובטים רק בהתקיים תנאי סביבה מתאימים.
פתוגנזה > שינויים במיקרוביוטה של המעי

המיקרוביוטה של מערכת העיכול ממלאת תפקיד בהגנה על המאכסן מפני מחוללי מחלה באמצעות מספר מנגנונים. חיידקי המעי מתחרים עם מחוללי המחלה על חומרי המזון, מפרישים חומרים הפוגעים בשגשוגם של מחוללי המחלה ומעודדים את פעילות מערכת החיסון במעי נגדם. נוסף על מנגנונים אלה, חיידקי המעי מפרקים מלחי מרה שנמצאו מעודדים את נביטתם של נבגי C. difficile. טיפולים אנטיביוטיים מפרים את המאזן בין חיידקי המעי לבין C. difficile, אשר נבגיו התיישבו עד אותה עת במעי. תחת הטיפול החיידקים הרגישים לאנטיביוטיקה מתים, ואילו נבגי C. difficile, אשר עמידים לסוגי אנטיביוטיקה רבים, מתחילים לנבוט ולשגשג.
פתוגנזה > רעלנים

החיידק C. difficile מייצר שני רעלנים, TcdA ו-TcdB, המופרשים לנהור המעי בשעת שגשוגו ומסבים נזק לאפיתל הרירית של המעי הגס. רעלנים אלה נקלטים על ידי תאי האפיתל באנדוציטוזה, שם הם מבוקעים לתת-יחידה הפעילה A. בציטופלזמה התת-יחידה A מסכררת אנזימי GTP-אזות ממשפחת רו המעורבים בבקרה על בניית השלד התאי. הפעלתם של אנזימים אלה גורמת לפירוק שלד האקטין, ובסופו של תהליך למות התא. בנוסף, הרעלנים משרים הפרשה של ציטוקינים, ובפרט IL-8, המגבירים את הדלקת במעי. רעלן נוסף, הרעלן הבינארי (CDT), מופרש על ידי זנים מסוימים של C. difficile, וגם הוא פועל על פירוק שלד האקטין. בזן האלים NAP1/BI/027 מוגברת הפרשת הרעלנים בשל מוטציה בגן הבקרה על הגנים המקודדים לייצור הרעלנים.
פתוגנזה > דלקת המעי הגס

מות התאים באפיתל המעי משרה דלקת חריפה, עם הסננה של נויטרופילים לרירית המעי. הציטוקין IL-8, שהפרשתו מושרית, בין היתר, מרעלני החיידק כאמור, מביא לכימוטקסיס של נויטרופילים וגיוסם לאזור הדלקת. ברמה הרקמתית, הדלקת מתבטאת ברבדים של תפליט פיבריני, המכילים בתוכם גם תאי אפיתל שנשרו ותאי דלקת, מרביתם נויטרופילים. כשהדלקת מתפשטת והרבדים מתמזגים נוצר קרום מדומה על פני הרירית. על פי רוב, מעורבות הדלקת נפרשת על פני כל המעי הגס, אולם ב-10% מהמקרים הדלקת פוסחת על החלחולת.
תסמינים וסימנים

שלשול המופיע לאחר טיפול אנטיביוטי הוא ביטוי אופייני לדלקת מעי מקלוסטרידיואידס דיפיצילה. חומרת השלשול משתנה מאוד בין אנשים, החל ממחלה קלה החולפת מאליה עם מעט שלשולים וכלה בתדירות שלשולים גבוהה החוצה לעיתים סף של 20 פעמים ביממה. השלשולים הם מימיים באופיים, אך ייתכן גם שלשול עם ריר או עם דמם סמוי. בנוסף לשלשולים ייתכנו עליית חום (מופיעה בשיעור של 15%), כאב בטן ודחף ריק לצאייה (טנזמוס). התסמינים של דלקת מעי מקלוסטרידיואידס דיפיצילה יכולים להתחיל מיד עם הטיפול האנטיביוטי, או מספר שבועות לאחר סיומו, אך במרבית האנשים עם זיהום זה המחלה מתפתחת בתוך שבוע מתחילת הטיפול. הבטן באנשים עם דלקת מעי מקלוסטרידיואידס דיפיצילה רגישה בחלקה התחתון. ביטויים של המחלה במערכות הגוף האחרות נדירים.
בדלקת דוהרת חומרת השלשולים נוטה להיות קשה יותר וכאב הבטן עלול להתפשט לכל הבטן, אם כי לעיתים דווקא מתרחשת חסימת מעיים עם היעדר צאייה כלל. אנשים עם דלקת דוהרת נראים במצב כללי ירוד, לחץ הדם שלהם עלול להיות נמוך ובטנם עשויה להיות תפוחה.
בדיקות מעבדה ובדיקות עזר > בדיקות דם

לויקוציטוזיס שכיח בדלקת מעי מקלוסטרידיואידס דיפיצילה, לרוב מעל 15,000 תאי דם לבנים למיקרוליטר, ולעיתים העלייה בתאי הדם הלבנים ניכרת עד כדי תגובה לוקמואידית. ישנם מקרים שבהם לויקוציטוזיס שאינו מוסבר אחרת הוא הביטוי היחיד של זיהום בקלוסטרידיואידס דיפיצילה, אפילו בלא שלשולים. ככל שהשלשולים מרובים והעומס הזיהומי גבוה יותר, ניתן לצפות שסימני התייבשות ואלח דם יבואו לידי ביטוי בבדיקות המעבדה עם עלייה בקריאטינין כביטוי לאי-ספיקת כליות חריפה ובחומצה לקטית כביטוי לירידה בזילוח הדם לרקמות.